**Ministru kabineta noteikumu projekta „Grozījumi Ministru kabineta 2008. gada 17.marta noteikumos Nr.176 „Noteikumi par īpaša dokumenta formu un saturu krimināltiesiskajā sadarbībā ar Eiropas Savienības dalībvalstīm”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Kriminālprocesa likuma 678.panta ceturtā daļa paredz, ja krimināltiesiskajā sadarbībā ar Eiropas Savienības dalībvalstīm ir paredzēts īpašs dokuments, tā formu un saturu nosaka Ministru kabinets. Eiropas Parlamenta un Padomes 2011.gada 13.decembra direktīva 2011/99/ES par Eiropas aizsardzības rīkojumu (turpmāk – Direktīva) stājās spēkā 2012.gada 10.janvārī. Atbilstoši Direktīvas 21.pantam tās pārņemšanas termiņš dalībvalsts tiesību aktos ir **2015.gada 11.janvāris.**Saeimā 2014.gada 11.decembrī 2.lasījumā pieņemts likumprojekts „Grozījumi Kriminālprocesa likumā”, kurā ietvertas normas, ar kurām tiek pārņemtas Direktīvas prasības, līdz ar to ir nepieciešams papildināt Ministru kabineta 2008. gada 17.marta noteikumus Nr.176 „Noteikumi par īpaša dokumenta formu un saturu krimināltiesiskajā sadarbībā ar Eiropas Savienības dalībvalstīm” (turpmāk – Noteikumi). |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar KPL 678.panta ceturto daļu, ja krimināltiesiskajā sadarbībā ar ES dalībvalstīm ir paredzēts īpašs dokuments, tā formu un saturu nosaka Ministru kabinets.Ar likumprojektu „Grozījumi Kriminālprocesa likumā” tiek ieviests jauns dokuments krimināltiesiskajā sadarbībā – Eiropas aizsardzības rīkojums, ko Valsts policija pieņem gadījumos, kad cietušā vai liecinieka aizsardzībai aizdomās turētajai, apsūdzētajai vai notiesātajai personai ir piemērots tāds ar brīvības atņemšanu nesaistīts drošības līdzeklis vai alternatīva sankcija, kas paredz aizliegumu apmeklēt noteiktu, apvidu, vietu vai teritoriju, aizliegumu kontaktēties ar cietušo vai liecinieku vai tuvoties cietušajam vai lieciniekam. Eiropas aizsardzības rīkojums tiek pieņemts, pamatojoties uz cietušā vai liecinieka iesniegumu, ja minētā persona vēlas atstāt Latvijas teritoriju uz laiku, kas nav īsāks par trīs mēnešiem. Direktīva arī paredz īpašu veidlapu, kas izmantojama tajos gadījumos, kad tās dalībvalsts kompetentā iestāde, kura atzinusi citas dalībvalsts Eiropas aizsardzības rīkojumu, konstatē Eiropas aizsardzības rīkojumā noteiktā aizsardzības pasākuma pārkāpumu. Ņemot vērā minēto, ir nepieciešams papildināt Noteikumus ar 2.11. un 2.12.punktu, kas paredz šo dokumentu izmantošanu, kā arī ar jaunu 11. un 12.pielikumu, kas nosaka šo dokumentu formu un saturu.  |
|  3. | Projekta izstrādē iesaistītās institūcijas | Projekts šo jomu neskar.  |
|  4. | Cita informācija | Nav attiecināms.  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 2011.gada 13.decembrī pieņemta Eiropas Parlamenta un Padomes direktīva 2011/99/ES par Eiropas aizsardzības rīkojumu, kas **stājās spēkā 2012.gada 10.janvārī.**Saskaņā ar direktīvas 21.pantu tās **pārņemšanas termiņš** ir **2015.gada 11.janvāris.** |
| 2. | Citas starptautiskās saistības | Projekts šo jomu neskar.  |
| 3. | Cita informācija | Nav. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2011.gada 13.decembra direktīva 2011/99/ES par Eiropas aizsardzības rīkojumu.  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 7.pants | KPL 678.panta ceturtā daļa;Noteikumu 2.11.punkts | Pārņemts pilnībā | Neparedz stingrākas prasības. |
| 12. pants | KPL 678.panta ceturtā daļa;Noteikumu 2.12.punkts | Pārņemts pilnībā | Neparedz stingrākas prasības. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības aktivitātes saistībā ar projektu nav plānotas, jo izstrādātais likumprojekts skar Valsts policijas praktisko darbību. Izstrādātais likumprojekts neuzliek un nerada papildus pienākumus sabiedrības locekļiem.  |
| 2. | Sabiedrības līdzdalība projekta izstrādē | Nav attiecināms.  |
| 3. | Sabiedrības līdzdalības rezultāti | Nav attiecināms. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tiesību akta izpilde notiks esošo valsts institūciju ietvaros. Valsts policija kā kompetentā iestāde atzīst vai pieņem lēmumu par atteikumu atzīt citas ES dalībvalsts pieņemtu EAR.  Tāpat Valsts policija, kā kompetentā iestāde, pamatojoties uz aizsargājamās personas iesniegumu, ir tiesīga pieņemt EAR, pirms tam pieprasot nepieciešamo informāciju no procesa virzītāja vai iestādes, kura kontrolē sprieduma izpildi. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts paredz Valsts policijai noteikt jaunu funkciju, kas saistīta ar EAR pieņemšanu, grozīšanu, atzīšanu un izpildi.Jaunas valsts institūcijas netiek radītas, esošās institūcijas netiek likvidētas vai reorganizētas. |
| 3. | Cita informācija | Nav.  |

*Anotācijas II, III, un IV sadaļa – projekts šīs jomas neskar.*

Tieslietu ministrs Dzintars Rasnačs

12.02.2015. 16:45

852

E.Feldmane

67046102, Elina.Feldmane@tm.gov.lv